ਇਸ ਸ਼ਹਿਰ ਵਿੱਚ ਲੋਕ ਅੰਡਰਗ੍ਰਾਊਂਡ ਕਿਉਂ ਰਹਿੰਦੇ ਹਨ\nਉਹ ਇਕੱਲੀ ਨਹੀਂ ਸਗੋਂ ਉਨ੍ਹਾਂ ਦੇ ਸ਼ਹਿਰ ਕੋਬਰ ਪੇਡੀ ਦੀ 80 ਫੀਸਦ ਆਬਾਦੀ ਜ਼ਮੀਨ ਹੇਠਾਂ ਪੱਥਰਾਂ ਨੂੰ ਕੱਟ ਕੇ ਬਣਾਏ ਗਏ ਘਰਾਂ ਵਿੱਚ ਰਹਿੰਦੀ ਹੈ। 

ਕੋਬਰ ਪੇਡੀ ਦੱਖਣੀ ਆਸਟ੍ਰੇਲੀਆ ਦੇ ਐਡੀਲੇਡ ਤੋਂ 846 ਕਿਲੋਮੀਟਰ ਦੂਰ ਵਸਿਆ ਹੋਇਆ ਹੈ। ਇਹ ਥਾਂ ਦੁੱਧ ਰੰਗੇ ਪੱਥਰ ਦੀਆਂ ਖਾਣਾਂ ਅਤੇ ਉੱਥੇ ਬਣੀ ਅੰਡਰਗਰਾਊਂਡ ਬਸਤੀ ਲਈ ਮਸ਼ਹੂਰ ਹੈ। 

ਜਦੋਂ ਸ਼ਹਿਰ 'ਤੇ ਜ਼ਮੀਨ ਦਾ ਔਸਤ ਤਾਪਮਾਨ 50 ਡਿਗਰੀ ਸੈਲਸੀਅਸ ਹੁੰਦਾ ਹੈ ਤਾਂ ਇਨ੍ਹਾਂ ਘਰਾਂ ਦੇ ਅੰਦਰ ਦਾ ਤਾਪਮਾਨ 23 ਤੋਂ 25 ਡਿਗਰੀ ਸੈਲਸੀਅਸ ਹੁੰਦਾ ਹੈ। 

ਇੱਕ ਸਦੀ ਪਹਿਲਾਂ, ਖਾਣਾਂ ਵਿੱਚ ਕੰਮ ਕਰਨ ਵਾਲੇ ਲੋਕਾਂ ਨੂੰ ਪਤਾ ਲੱਗਿਆ ਕਿ ਜ਼ਮੀਨ ਦੇ ਹੇਠਾਂ ਦਾ ਤਾਪਮਾਨ ਰਹਿਣ ਯੋਗ ਹੈ ਅਤੇ ਲੋਕ ਧਰਤੀ ਦੇ ਹੇਠਾਂ ਹੀ ਰਹਿਣ ਲੱਗ ਪਏ। 

ਰੌਬਟਸ ਮੁਤਾਬਕ, ''ਇਹ ਇੱਕ ਤਰ੍ਹਾਂ ਨਾਲ ਏਅਰ ਕੰਡੀਸ਼ਨਡ ਮਕਾਨ ਵਿੱਚ ਆਉਣ ਵਰਗਾ ਹੁੰਦਾ ਹੈ।''

ਅੰਡਰਗਰਾਊਂਡ ਸ਼ਹਿਰ ਦੀ ਗੱਲ ਕਿਉਂ ?

ਦੁਨੀਆਂ ਦੇ ਕਈ ਹਿੱਸਿਆਂ ਵਿੱਚ ਵੱਖ ਵੱਖ ਕਾਰਨਾਂ ਕਰਕੇ ਅੰਡਰਗਰਾਊਂਡ ਰਹਿਣ ਦਾ ਰੁਝਾਨ ਵੱਧ ਰਿਹਾ ਹੈ। 

2050 ਤਕ ਦੁਨੀਆਂ ਦੀ ਦੋ ਤਿਹਾਈ ਆਬਾਦੀ ਸ਼ਹਿਰਾਂ ਵਿੱਚ ਰਹਿਣ ਲੱਗੇਗੀ। 

ਵਧੇਰੇ ਸ਼ਹਿਰਾਂ ਵਿੱਚ ਥਾਂ ਦੀ ਕਮੀ, ਵਿਰਾਸਤੀ ਖੇਤਰਾਂ ਅਤੇ ਹੋਰ ਕਾਰਨਾਂ ਕਰਕੇ ਇੱਕ ਪੱਧਰ ਤੋਂ ਵੱਧ ਨਿਰਮਾਣ ਨਹੀਂ ਹੋ ਸਕੇਗਾ। ਅਜਿਹੀ ਸਥਿਤੀ ਵਿੱਚ ਜ਼ਮੀਨਦੋਜ ਰਹਿਣ ਦਾ ਬਦਲ ਮੌਜੂਦ ਹੋਵੇਗਾ।

ਸਿੰਗਾਪੁਰ, ਬੀਜਿੰਗ, ਮੈਕਸੀਕੋ ਸਿਟੀ, ਹੇਲਸਿੰਕੀ...ਕਈ ਥਾਵਾਂ ਉੱਤੇ ਜਾਂ ਤਾਂ ਲੋਕ ਪਹਿਲਾਂ ਹੀ ਅੰਡਰਗਰਾਊਂਡ ਰਹਿ ਰਹੇ ਹਨ ਜਾਂ ਫਿਰ ਅਜਿਹੀ ਸੁਵਿਧਾ ਦੀ ਯੋਜਨਾ ਬਣਾ ਰਹੇ ਹਨ।

ਸਿੰਗਾਪੁਰ ਦੀ ਅੰਡਰਗਰਾਊਂਡ ਸਾਇੰਸ ਸਿਟੀ ਦਾ ਪ੍ਰਾਜੈਕਟ

ਸਭ ਤੋਂ ਵੱਧ ਸੰਘਣੀ ਆਬਾਦੀ ਵਾਲੇ ਸਿੰਗਾਪੁਰ ਵਿੱਚ ਸਿਰਫ਼ 710 ਵਰਗ ਕਿਲੋਮੀਟਰ ਵਿੱਚ 55 ਲੱਖ ਲੋਕ ਰਹਿੰਦੇ ਹਨ। 

ਸਿੰਗਾਪੁਰ ਦੇ ਸੈਂਟਰ ਫਾਰ ਅਰਬਨ ਅੰਡਰਗਰਾਊਂਡ ਸਪੇਸ ਦੇ ਜੋਹੂ ਇੰਗਜਿਨ ਕਹਿੰਦੇ ਹਨ, ''ਸਿੰਗਾਪੁਰ ਵਿੱਚ ਜ਼ਮੀਨ ਦੀ ਘਾਟ ਦੀ ਸਮੱਸਿਆ ਅੰਡਰਗਰਾਊਂਡ ਨਿਰਮਾਣ ਨਾਲ ਖਤਮ ਹੋ ਸਕਦੀ ਹੈ।''

ਸਿੰਗਾਪੁਰ ਵਿੱਚ ਇਨ੍ਹੀਂ ਦਿਨੀਂ ਅੰਡਰਗਰਾਊਂਡ ਸਾਇੰਸ ਸਿਟੀ ਦੇ ਨਿਰਮਾਣ ਦਾ ਕੰਮ ਚੱਲ ਰਿਹਾ ਹੈ। ਇਸ ਦੇ ਤਹਿਤ ਜ਼ਮੀਨ ਤੋਂ 30 ਤੋਂ 80 ਮੀਟਰ ਹੇਠਾਂ ਕਰੀਬ ਤਿੰਨ ਲੱਖ ਵਰਗ ਮੀਟਰ ਦੇ ਘੇਰੇ ਵਿੱਚ ਸ਼ਹਿਰ ਵਸਾਉਣ ਦੀ ਯੋਜਨਾ ਹੈ।

ਮੰਨਿਆ ਜਾ ਰਿਹਾ ਹੈ ਕਿ ਇਸ ਯੋਜਨਾ ਵਿੱਚ ਕਰੀਬ 4200 ਕੰਮਕਾਜੀ ਲੋਕਾਂ ਨੂੰ ਘਰ ਮੁਹੱਈਆ ਕਰਵਾਇਆ ਜਾਵੇਗਾ।

ਮੈਕਸਿਟ ਸਿਟੀ-ਪੁਰਾਤੱਤਵ ਵਿਰਾਸਤ ਕਾਰਨ

ਮੈਕਸੀਕੋ ਸਿਟੀ ਦੀ ਸਮੱਸਿਆ ਦੂਜੀ ਹੈ। ਉੱਥੇ ਪੁਰਾਤੱਤਵ ਸੁਰੱਖਿਆ ਕਾਰਨ ਜ਼ਿਆਦਾ ਭਵਨ ਨਹੀਂ ਬਣਾਏ ਜਾ ਸਕਦੇ।

ਮੈਕਸੀਕੋ ਸਿਟੀ ਵਿੱਚ ਬੀਐਨਕੇਆਰ ਆਰਕੀਟੈਕਚਰ ਦਾ ਪ੍ਰਾਜੈਕਟ

ਇਹੀ ਕਾਰਨ ਹੈ ਕਿ ਆਰਕੀਟੈਕਟ ਫ਼ਰਮ ਬੀਐਨਕੇਆਰ ਆਰਕੀਟੈਕਚਰਾਂ ਨੇ ਜ਼ਮੀਨ ਦੀ 300 ਮੀਟਰ ਦੀ ਡੂੰਘਾਈ ਵਿੱਚ ਪਿਰਾਮਿਡ ਵਰਗੀ ਇਮਾਰਤ ਬਣਾਉਣ ਦਾ ਪ੍ਰਸਤਾਵ ਰੱਖਿਆ ਹੈ।

ਇਸ ਪ੍ਰਸਤਾਵਿਤ ਇਮਾਰਤ ਵਿੱਚ ਕਰੀਬ 5000 ਲੋਕ ਰਹਿ ਸਕਦੇ ਹਨ। ਇਨ੍ਹਾਂ ਘਰਾਂ ਦੀਆਂ ਛੱਤਾਂ...\n\ntl;dr:
ਬੇਰਨਾਡੇਟ ਰੌਬਟਸ ਦਾ ਤਿੰਨ ਕਮਰਿਆਂ ਵਾਲਾ ਘਰ ਦੂਜੇ ਘਰਾਂ ਦੇ ਵਾਂਗ ਹੀ ਹੈ-ਬਗੀਚਾ, ਡਾਈਨਿੰਗ ਰੂਮ ਅਤੇ ਰਸੋਈ। ਪਰ ਇਹ ਇੱਕ ਆਮ ਘਰ ਨਹੀਂ ਕਿਉਂਕਿ ਰੌਬਟਸ ਦਾ ਇਹ ਘਰ ਜ਼ਮੀਨ ਹੇਠਾਂ ਬਣਿਆ ਹੋਇਆ ਹੈ।